**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**Коми Республикаын примитан инӧда актъяс публикуйтан да налӧн вынсялан юалӧмъяс серти, Коми Республикаса инӧда акт балаяс йӧзкӧд ӧтув видлалӧмкӧд да Коми Республикаса канму органъяслӧн удж йылысь юӧрӧн вӧдитчыны позянлунсӧ могмӧдӧмкӧд йитчӧм юалӧмъяс серти Коми Республикаса ӧткымын оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося кӧч тӧлысь 22 лунӧ

**1 статья.** Пыртны «Коми Республикаса оланпасъяс да Коми Республикаын примитӧм мукӧд инӧда акт публикуйтан да налӧн вынсялан пӧрадок йылысь, а сідзжӧ официальнӧя публикуйтны колана материалъяс публикуйтан пӧрадок йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2003, 4 №, 2465 ст.; 2004, 7 №, 3242 ст.; 2007, 12 №, 5309 ст.; 2008, 4 №, 123 ст.; 11 №, 626 ст.; 2009, 33 №, 616 ст.; 2010, 10 №, 185 ст.; 37 №, 846 №; 2011, 5 №, 85 ст.; 48 №, 1370 ст.; 2012, 7 №, 174 ст.; 65 №, 1577 ст.; 2014, 9 №, 111 ст.; 17 №, 314 ст.; 2015, 11 №, 136 ст.; 2016, 4 №, 46 ст.; 2017, 13 №, 229 ст.; 2018, 14 №, 243 ст.; 2022, 5 №, 44 ст.) татшӧм вежсьӧмъяс:

1. Водзкывйын «Коми Республикаса олӧмӧ пӧртысь власьт органъяслысь нормативнӧй инӧда актъяс,» кывъяс вежны «Коми Республикаса олӧмӧ пӧртысь власьт органъяслысь инӧда актъяс,» кывъясӧн.

2. 1 да 2 статьяяс гижны тадзи:

**«1 статья**

1. Коми Республикаса оланпасъяссӧ колӧ официальнӧя публикуйтны. Коми Республикаса публикуйттӧм оланпасъясӧн оз вӧдитчыны.

2. Коми Республикаса быд пӧлӧс нормативнӧй инӧда актӧн, мый йитчӧма мортлӧн да гражданинлӧн инӧдъяскӧд, вӧлякӧд да могъяскӧд, оз вермыны вӧдитчыны, найӧс кӧ абу публикуйтӧма официальнӧя ставлы тӧдмасьӧм вылӧ.

**2 статья**

1. Коми Республикаса оланпас примитан кадпасӧн лыддьыссьӧ бӧръя редакцияын Коми Республикаса Каналан Сӧветӧн сійӧс примитан лун.

2. Коми Республикаса оланпасъяссӧ колӧ официальнӧя публикуйтны Коми Республикаса Юралысьӧн найӧс кырымалӧмсянь сизим лун чӧжӧн, Коми Республикаса оланпасъяс кындзи, кутшӧмъясӧс индӧма «Коми Республикаын сьӧмкуд система да сьӧмкуд процесс йылысь» Коми Республикаса Оланпаслӧн 2 статьяса 2 юкӧнын.

Коми Республикаса оланпасъяссӧ, кутшӧмъясӧс индӧма «Коми Республикаын сьӧмкуд система да сьӧмкуд процесс йылысь» Коми Республикаса Оланпаслӧн 2 статьяса 2 юкӧнын, колӧ официальнӧя публикуйтны Коми Республикаса Юралысьӧн найӧс кырымалӧмсянь вит лунысь оз сёрджык.

3. Коми Республикаса оланпасъяс вынсялӧны найӧс официальнӧя публикуйтан лунсянь дас лун кольӧм бӧрын сэк, кор федеральнӧй оланпасӧн да (либӧ) Коми Республикалӧн оланпасӧн абу урчитӧма налысь вынсялан мӧд пӧрадоксӧ.».

3. 3 статьяын:

1) 1 юкӧнын «найӧс официальнӧя публикуйтӧм бӧрын, актъясӧн абу кӧ урчитӧма мӧд пӧрадоксӧ» кывъяс вежны «найӧс официальнӧя публикуйтан лун бӧрын, актъясӧн абу кӧ урчитӧма мукӧд пӧрадоксӧ» кывъясӧн;

2) 2 юкӧнын «мӧд пӧрадоксӧ» кывъяс вежны «мукӧд пӧрадоксӧ» кывъясӧн.

4. 4 да 5 статьяяс гижны тадзи:

**«4 статья**

1. Коми Республикаса Юралысьлысь инӧда актъяссӧ да Коми Республикаса Веськӧдлан котырлысь инӧда актъяссӧ, кутшӧмъяс нормативнӧй сямаӧсь, кутшӧмъяс йитчӧны мортлӧн да гражданинлӧн инӧдъяскӧд, вӧлякӧд да могъяскӧд, урчитӧны организацияяслысь инӧда статуссӧ (водзӧ лӧсялӧмӧн – Коми Республикаса Юралысьлӧн нормативнӧй инӧда актъяс, Коми Республикаса Веськӧдлан котырлӧн нормативнӧй инӧда актъяс), быть колӧ официальнӧя публикуйтны, актъяс либӧ налӧн торъя положениеяс кындзи, кытчӧ пырӧны тӧдмӧгъяс, кутшӧмъяс лоӧны канму гусяторйӧн, либӧ йӧзӧдны позьтӧм тӧдмӧгъяс.

2. Коми Республикаса Юралысьлысь нормативнӧй инӧда актъяссӧ да Коми Республикаса Веськӧдлан котырлысь нормативнӧй инӧда актъяссӧ колӧ официальнӧя публикуйтны найӧс кырымалан (примитан) лунсянь дас лун чӧжӧн да найӧ вынсялӧны Коми Республика мутас пасьтала найӧс официальнӧя публикуйтан лунсянь дас лун кольӧм бӧрын, актъясӧн абу кӧ урчитӧма налысь мукӧд вынсьӧдан пӧрадоксӧ.

3. Коми Республикаса Юралысьлысь нормативнӧй инӧда актъяссӧ быть колӧ йӧзӧдны Коми Республикаса официальнӧй Ӧтуввез-порталлӧн «Коми Республикаса Юралысь» юкӧдын (http://www.rkomі.ru/) (водзӧ – Коми Республикаса Юралысьлӧн официальнӧй сайт) найӧс кырымалан лунсянь дас лун чӧжӧн.

Коми Республикаса Веськӧдлан котырлысь нормативнӧй инӧда актъяссӧ колӧ йӧзӧдны Коми Республикаса официальнӧй Ӧтуввез-порталлӧн «Коми Республикаса Веськӧдлан котырлӧн официальнӧй сайт" юӧртан ресурсын (gov.rkomі.ru) (водзӧ – Коми Республикаса Веськӧдлан котырлӧн официальнӧй сайт) найӧс примитан лунсянь дас лун чӧжӧн.

Коми Республикаса Юралысьлӧн официальнӧй сайтын Коми Республикаса Юралысьлысь нормативнӧй инӧда актъяссӧ йӧзӧдӧ да Коми Республикаса Веськӧдлан котырлӧн официальнӧй сайтын Коми Республикаса Веськӧдлан котырлысь нормативнӧй инӧда актъяссӧ йӧзӧдӧ Коми Республикаса олӧмӧ пӧртысь власьт орган, кодӧс артмӧдӧма Коми Республикаса Юралысьлысь уджмогъяссӧ збыльмӧдӧм, Коми Республикаса Юралысьлысь уджсӧ да Коми Республикаса Веськӧдлан котырлысь уджсӧ могмӧдӧм могысь (водзӧ – уполномочитӧм орган).

4. Коми Республикаса Юралысьлӧн инӧда актъяс да Коми Республикаса Веськӧдлан котырлӧн инӧда актъяс, кутшӧмъясӧс оз быть ков публикуйтны, кутшӧмъяс абу нормативнӧй сямаӧсь, вынсялӧны найӧс кырымалан (примитан) лунсянь, актъясӧн абу кӧ урчитӧма налысь мукӧд вынсялан пӧрадоксӧ, наӧн тӧдмӧдӧны канму органъяссӧ, организацияяссӧ, ӧтйӧза ӧтмунӧмъяссӧ, чина йӧзӧс да сэтшӧм гражданаӧс, кодъяс вылӧ паськалӧ налӧн выныс, да найӧс вермасны публикуйтны.

5. Коми Республикаса Юралысьлӧн инӧда актъяс, Коми Республикаса Веськӧдлан котырлӧн инӧда актъяс, кытчӧ пырӧны тӧдмӧгъяс, кутшӧмъяс лоӧны канму гусяторйӧн, либӧ йӧзӧдны позьтӧм тӧдмӧгъяс, вынсялӧны найӧс кырымалан (примитан) лунсянь, актъясӧн абу кӧ урчитӧма налысь мукӧд вынсялан пӧрадоксӧ.

**5 статья**

1. Коми Республикаса олӧмӧ пӧртысь власьт органъяслысь нормативнӧй инӧда актъяссӧ быть колӧ официальнӧя публикуйтны, актъяс либӧ налӧн торъя положениеяс кындзи, кытчӧ пырӧны тӧдмӧгъяс, кутшӧмъяс лоӧны канму гусяторйӧн, либӧ йӧзӧдны позьтӧм тӧдмӧгъяс.

2. Коми Республикаса олӧмӧ пӧртысь власьт органъяслысь нормативнӧй инӧда актъяссӧ быть колӧ официальнӧя публикуйтны найӧс примитан лунсянь дас лун чӧжӧн да найӧ вынсялӧны найӧс официальнӧя публикуйтан лунсянь дас лун кольӧм бӧрын, актъясӧн абу кӧ урчитӧма налысь мукӧд вынсялан пӧрадоксӧ.

3. Коми Республикаса олӧмӧ пӧртысь власьт органъяслысь нормативнӧй инӧда актъяссӧ колӧ йӧзӧдны «Ӧтуввез» юӧртан да телекоммуникация везйын Коми Республикаса лӧсялана олӧмӧ пӧртысь власьт органлӧн официальнӧй сайтын (водзӧ – олӧмӧ пӧртысь власьт органлӧн официальнӧй сайт) найӧс примитан лунсянь дас лун чӧжӧн.

Олӧмӧ пӧртысь власьт органлӧн официальнӧй сайтын Коми Республикаса олӧмӧ пӧртысь власьт органъяслысь нормативнӧй инӧда актъяссӧ йӧзӧдӧ Коми Республикаса лӧсялана олӧмӧ пӧртысь власьт орган.

4. Коми Республикаса олӧмӧ пӧртысь власьт органъяслӧн мукӧд инӧда актъяс, кутшӧмъясӧс оз ков быть публикуйтны, кутшӧмъяс абу нормативнӧй сямаӧсь, вынсялӧны найӧс примитан лунсянь, актъясӧн абу кӧ урчитӧма налысь мукӧд вынсялан пӧрадоксӧ, наӧн тӧдмӧдӧны канму органъяссӧ, организацияяссӧ, ӧтйӧза ӧтмунӧмъяссӧ, чина йӧзӧс да сэтшӧм гражданаӧс, кодъяс вылӧ паськалӧ налӧн выныс, да найӧс вермасны публикуйтны.

5. Коми Республикаса олӧмӧ пӧртысь власьт органъяслӧн нормативнӧй инӧда актъяс, кытчӧ пырӧны тӧдмӧгъяс, кутшӧмъяс лоӧны канму гусяторйӧн, либӧ йӧзӧдны позьтӧм тӧдмӧгъяс да такӧд йитӧдын найӧс оз позь официальнӧя публикуйтны, вынсялӧны найӧс примитан лунсянь, актъясӧн абу кӧ урчитӧма налысь мукӧд вынсялан пӧрадоксӧ.».

5. 6 статьяын:

1) 1 юкӧнса мӧд абзацын «найӧс официальнӧя публикуйтӧм бӧрын, федеральнӧй оланпастэчасӧн либӧ сёрнитчӧмъясӧн абу кӧ урчитӧма налысь мӧд вынсялан пӧрадоксӧ» кывъяс вежны «найӧс официальнӧя публикуйтан лун бӧрын, федеральнӧй оланпастэчасӧн либӧ сёрнитчӧмъясӧн абу кӧ урчитӧма налысь мукӧд вынсялан пӧрадоксӧ» кывъясӧн;

2) 3 юкӧнын «найӧс публикуйтӧмсянь дас лун кольӧм бӧрын, сёрнитчӧмъясӧн абу кӧ урчитӧма мӧд вынсялан пӧрадоксӧ» кывъяс вежны «найӧс публикуйтан лунсянь дас лун кольӧм бӧрын, сёрнитчӧмъясӧн кӧ абу урчитӧма мукӧд вынсялан пӧрадоксӧ» кывъясӧн.

6. 8 статьяын:

1) 1 юкӧнса медводдза абзацын:

а) «Коми Республикаса Юралысьлысь инӧда актъяссӧ, Коми Республикаса Веськӧдлан котырлысь инӧда актъяссӧ,» кывъяс вежны «Коми Республикаса Юралысьлысь нормативнӧй инӧда актъяссӧ, Коми Республикаса Веськӧдлан котырлысь нормативнӧй инӧда актъяссӧ,» кывъясӧн;

б) «(медводдзаысь йӧзӧдӧм (публикуйтӧм)» кывъяс вежны «(медводдзаысь публикуйтӧм)» кывъясӧн;

2) 2, 4 да 5 юкӧнъясын «(медводдзаысь йӧзӧдӧм (публикуйтӧм)» кывъяс вежны «(медводдзаысь публикуйтӧм)» кывъясӧн;

3) 6 юкӧнса 1 пунктын «Коми Республикаса Юралысьӧн уполномочитӧм Коми Республикаса олӧмӧ пӧртысь власьт органӧн (водзӧ – уполномочитӧм орган)» кывъяс вежны «уполномочитӧм органӧн» кывъясӧн;

4) 8 юкӧнӧ содтыны татшӧм сюрӧса абзац:

«Официальнӧйясӧн сідзжӧ лыддьӧны Коми Республикаса Юралысьлӧн инӧда актъяслысь, Коми Республикаса Веськӧдлан котырлӧн инӧда актъяслысь, Коми Республикаса олӧмӧ пӧртысь власьт органъяслӧн инӧда актъяслысь текстъяссӧ, кутшӧмъясӧс йӧзӧдӧма Коми Республикаса Юралысьлӧн официальнӧй сайтын, Коми Республикаса Веськӧдлан котырлӧн официальнӧй сайтын, олӧмӧ пӧртысь власьт органлӧн официальнӧй сайтын.».

7. 10 статьяса 2 юкӧнын «йӧзӧдӧма» кыв вежны «публикуйтӧма» кывйӧн.

8. 13 статьяын 1 юкӧнса мӧд абзацын «либӧ йӧзӧдан кадпас индӧмӧн сетевӧй изданиеын йӧзӧдӧм йылысь,» кывъяс вежны «либӧ публикуйтан кадпас индӧмӧн сетевӧй изданиеын публикуйтӧм йылысь,» кывъясӧн.

9. 14 статьяса 3 юкӧн «меставывса асвеськӧдлан органъяс» кывъяс водзӧ содтыны «Коми Республикаын» кывъяс.

**2 статья.** Пыртны «Коми Республикаса нормативнӧй инӧда акт балаяс йӧзкӧд ӧтув видлалӧмкӧд йитчӧм ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2014, 18 №, 342 ст.; 29 №, 572 ст.; 2016, 17 №, 224 ст.; 21 №, 323 ст.; 2017, 9 №, 153 ст.; 2018, 10 №, 178 ст.; 2021, 10 №, 209 ст.; 17 №, 304 ст.; 18 №, 335 ст.) татшӧм вежсьӧмъяс:

1. 1 статьяса 1 да 4 юкӧнъясын «, Коми Республикаса олӧмӧ пӧртысь власьт системаын органъяслысь» кывъяс вежны «да Коми Республикаса мукӧд олӧмӧ пӧртысь власьт органлысь» кывъясӧн.

2. 2 статьяын 3 юкӧнса 1 пунктын «системаын» кыв киритны.

3. 3 статьяын 2 юкӧнса 4 пунктын «, Коми Республикаса олӧмӧ пӧртысь власьт системаын органъяслӧн» кывъяс вежны «да Коми Республикаса мӧд олӧмӧ пӧртысь власьт органлӧн» кывъясӧн.

**3 статья.** Пыртны «Коми Республикаса канму органъяслӧн удж йылысь юӧрӧн вӧдитчыны позянлун юкӧнын ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2009, 49 №, 993 ст.; 2011, 48 №, 1370 ст.; 2013, 32 №, 581 ст.; 37 № , 699 ст.; 2014, 18 №, 336 ст.; 2016, 10 №, 113 ст.; 12 №, 156 ст.) татшӧм вежсьӧм:

2 статьяса коймӧд юкӧнын да 3 статьяса 3 пунктын «системаын» кыв киритны.

**4 статья.** Тайӧ Оланпасыс вынсялӧ сійӧс официальнӧя публикуйтан лунсянь дас лун кольӧм бӧрын.

Коми Республикаса Юралысьлы, Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысь В.В.Уйба

Сыктывкар

2022 вося кӧч тӧлысь 29 лун

84-РЗ №